V har inden for det seneste halve år været ude at kigge på 2 monitors til vores kontor, En microsoft surface pro 3 samt et nyt LED TV i 15.000 kroner klassen.

Kun Surface Pro 3'en endte vi med at handle i Elgiganten.

Service og vidensniveau er simpelthen for lavt.

Dels skal man som regel vente mellem 20 og 35 minutter på at blive betjent, også en tirsdag formiddag.

Når man så får fat i en sælger, så ved de ikke specielt meget om det de sælger.

Hende der ekspederede mig med monitorerne, kunne ikke fortælle mig om forskellen på LED panelerne, og da jeg spurgte om skærmen kunne tiltes og højdejusteres, kiggede hun blot op på udstillingsmodellen og sagde at jeg var velkommen til lige at træde op på hylderne, og så kravle op og se efter. Den kunne så ingen af delene. Istedet stod der en bunke papkasser på gulvet med nye modeller. Blandt dem fandt vi en som så spændende ud. Jeg spurgte om jeg ikke kunne få lov til at se den. Jov, hun skar tapen op, og åbnede kassen. Den kunne så heller ikke tilte eller noget andet. Og da hun ikke evnede at komme med forslag til alternativer, sagde jeg tak for hjælpen, men jeg skal ikke have noget. Tørt svarer hun tilbage - "Ej, nu har jeg lige åbnet kassen". Jeg sagde ingenting, men gik bare. Det var simpelthen så uopdragent. 

Ham der ekspederede os med TV, gik bare rundt og læste højt af skiltene under TV'ene. Helt ærligt, det er hamrende useriøst. Uanset hvilket TV vi kiggede på, så var det bare supergodt, og når man spurgte til forskellene så var svarene begrænset til om der var 4k, 100 eller 200 Hz. Ingen snak om billedprocessor eller andet. Det var så mangelfuld en betjening. Vi endte godt nok med at bestille et LG til 15.000 kroner, og tilkøbte kalibrering. Kalibreringsmanden var dog lige gået for den dag. Men vi kunne komme og hente det dagen efter. Fint nok, jeg spurgte, hvornår på dagen. For hvis det lige passede med et andet ærinde vi havde inde i Aalborg så ville det nemlig være fint. Men han kunne ikke sige, hvornår det var færdigt. Jeg pressede på, og sagde om de ikke kunne ringe når det var færdigt. Det kunne han ikke. Okay om jeg så kunne få et nummer til butikken, så jeg kunne ringe og ikke køre forgæves. Det kunne jeg heller ikke få. Jeg kunne få nummeret på Elgiganten kundeservice, og så kunne de stille om. Men det har jeg prøvet før, og det tog en evighed, fordi kundeservice så ringer frem og tilbage mellem butik og kunde. Til sidst sagde han, at jeg kunne prøve at komme efter klokken 16.00.
Det er nu 4 dage siden, og vi har ikke hentet TV'et endnu, og helt ærligt så ved jeg ikke, om vi kommer og henter det. Vi vil gerne have det, men vi har ikke lyst til at handle det hos jer. Sælgeren hed Nadim.

Surface Pro 3'en blev købt uden vejledning, så der har ikke noget at udsætte på vidensniveauet. Men mens jeg stod og i kø og ventede på at komme i kontakt med en medarbejder i computerafdelingen, var der 2 foran mig som gik, og endte med at gå uden at købe, simpelthen fordi ventetiden var så lang. Det var en tirsdag formiddag, og jeg stod i kø i 35 minutter, for at få medarbejderen i PC-afdelingen til finde den frem for mig. 

HOV, Jeg kom lige i tanke om vi også har købt et nyt køleskab her for 2 måneder siden hos jer. Igen var der laaaang ventetid på at blive betjent, men ellers var ekspedienten ganske fin. Udover, at han ikke fortalte os vi skulle have en omformer med til jord. Hvilket er rigtigt irriterende, når man først finder ud af, at det er påkrævet ved installation.

Vi har altid handlet stort set alt vores elektronik hos jer, men hvis ikke serviceniveauet stiger betragteligt, så er det simpelthen ikke umagen værd.


Pt. ser vi frem til at Expert kommer med deres nye megastores.
____________________________________________
OPDATERET 12-12-14

Ja, nu går i simpelthen fra 2 stjerner til en enkelt stjerne.
Vi kørte ud til jer igen, og denne gang snakkede vi med en anden medarbejder hos jer. Han var simpelthen rigtigt god!. Han vidste, hvad der skulle vides, og han gav en super service i butikken ( Tak Jimmie). Vi ender med at købe et LG til 15.000 hos jer + kaliberering. Fjernsynet var ikke på lager, men vi fik at vide det kom torsdag, og hvis vi kom efter fredag klokken 18.00 så skulle det være klart til os. I får også vores telefonnummer. Nu er jeg så lige kommet hjem igen...UDEN fjernsyn her fredag aften. Det er simpelthen så lavt, at man ligger og kører 30 km hver vej, for ingen verdens nytte. I fik vores telefonnummer, og alligevel har vi ikke hørt noget som helst om at fjernsynet var forsinket. Det er åbenbart kommet på lager her fredag istedet for torsdag. 
Et eller andet sted, må der være noget grundlæggende galt med servicekulturen hos jer. Jeg er så vred og indebrændt at det dårligt kan beskrives på tekst.

Jeg kunne godt tænke mig et svar på, hvorfor der sker de her svigt i servicen. 

Ordrenummer: 2797141 

Ps: I første omgang fik jeg endda udleveret det forkerte TV i vareudleveringen. Jeg blev mistænksom fordi, alle båndstrammerne sad på kassen, og det lignede ikke, at kassen havde være åbnet. Så jeg spurgte om det var kalibreret. Jeres sælger kigger derefter på bonnen igen, og der ser han først, at det skulle have være kalibreret.

Damen der blev ekspederet før mig, kom tilbage med en espressomaskine, som hun havde fået udleveret lige 2 minutter forinden. Hun havde kigget på den ude ved bilen, og konstateret at det var den forkerte espresso maskine der var blevet udleveret. Hun bliver bedt om lige at vente, mens han lige får lagt nogle andre returvarer på plads ude på lageret, inden han finder den korrekte maskine til hende. COME ON, han har lige udleveret noget forkert, men beder hende om at vente, hvorfor smider han ikke alt, hvad han har i hænderne og udbedrer fejlen overfor hende med det samme.

Jeg står bare tilbage med et indtryk af I laver fejl på fejl på fejl. 
Og så er det ganske givet meget fint, I kan svare venligt og høfligt tilbage her på TP, men tag nu og gør jer selv og os kunder den tjeneste at lave nogle konkrete tiltag som strammer op på det.

Jeg er med på at i kører lavpris. Men helt ærligt ganske elementær service koster ikke ekstra, men fejl koster ombytninger, dårligt image og mistede kunder. 
Det virker til at der decideret mangler en servicemanager i varehuset/ organisationen samt en ordentlig oplæring af de unge fritidsjobbere.

Det gør sgu næsten ondt helt inde i ens servicehjerte at overvære de her situationer.